નામથી આ વૈષ્ણવને ખૂબજ ભગવદિયો તથા ગોસ્વામી આચાર્યો જાણે છે કેમકે તેમના લેખો દરેક સાંપ્રદાયિક માસિકોમાં આવતા હતા. તેઓ શિક્ષક હોવાના કારણે તેમનું વાંચન, મનન ખૂબજ રહેતું. પુષ્ટિ સંપ્રદાયના પાયાના મજબૂત ગ્રંથો કે જે સંસ્કૃત યા વ્રજભાષામાં હોય તેને અક્ષરેઅક્ષર વાંચી તેનો નિચોડ કાઢવાનું કપરૂ કાર્ય તેઓ સહજતાથી કરી શકતા તેના કારણે તેઓના લેખો માર્મિક ખામી વગરના રહેતા. અન્ય માસિક લેખોના લેખમાં માર્ગથી સિદ્ધાંત ફરક થયો હોય તો જાહેરમાં માસિકોમાં તે વિષયની ચર્ચા લખી ભવિષ્યમાં તેવું સિદ્ધાંત વિહોણુ લખવાની કોઈ હિંમત ન કરે તેવા આકરા પ્રયત્નો તેમના રહેતા. તેથી તેમના લેખોમાં પુષ્ટિમાર્ગનો નિચોડ સહજતાથી કોઈને પણ પુછ્યા વગર વાંચનાર જાણી શકે તેવી સરલ ભાષામાં રહેતા. આવા લેખો અમોએ બને તેટલા પ્રયત્ન કરી એકઠા કરી એકસાથે બધાજ પ્રસિદ્ધ કરવાનો નમ્ર પ્રયત્ન કર્યો છે. વૈષ્ણસૃષ્ટિને આનો ખૂબજ લાભ મળશે જ. જેઓ માર્ગમાં નવા આગન્તુકો છે તેઓએ આ લેખ વાંચવાથી કોઈપણ વસ્તુ ક્યાંય પુછવા નહીં જવુ પડે તેવા છે અને પુષ્ટિમાર્ગમાં આગળ વધી પરમફલની પ્રાપ્તિ કરશે જ તેમાં કોઈ સંદેહ નથી.